ผถห.อันดับ 8 “TQM” รับทรัพย์ 314 ลบ. หลังขายบิ๊กล็อตให้กองทุนตปท. ราคาเฉลี่ย 55 บ./หุ้น
ผถห.อันดับ 8 "TQM" รับทรัพย์ 314 ลบ. หลังขายบิ๊กล็อตให้กองทุนตปท. ราคาเฉลี่ย 55 บ./หุ้น
ผถห.อันดับ 8 "TQM" รับทรัพย์ 314 ลบ. หลังขายบิ๊กล็อตให้กองทุนตปท. ราคาเฉลี่ย 55 บ./หุ้น
18 ธ.ค. 2562

บริษัท ทีคิวเอ็ม คอร์ปอเรชั่น จำกัด (มหาชน) หรือ TQM ชี้แจงรายการซื้อขายหุ้น TQM ผ่านระบบการซื้อขายตลาดหลักทรัพย์ บนกระดานรายใหญ่ (Big Lot Board) จำนวน 5,717,900 หุ้น คิดเป็น 1.91% ของหุ้นที่จำหน่ายได้แล้วทั้งหมดของบริษัทว่า รายการดังกล่าวเกิดจากการขายหุ้นโดย นางสาวรัตนา พรรณนิภา ซึ่งเป็นผู้ถือหุ้นรายใหญ่ของบริษัทฯ
โดยการขายหุ้นในครั้งนี้ มีวัตถุประสงค์เพื่อกระจายให้ผู้ลงทุนประเภทสถาบันต่างประเทศ เนื่องจากมีผู้ลงทุนจากสถาบันในต่างประเทศให้ความสนใจบริษัทฯ เป็นจำนวนมาก
นอกจากนี้การขายหุ้นของบริษัทฯ ครั้งนี้ ยังเป็นการเพิ่มสภาพคล่องของจำนวนหุ้นที่ซื้อขายในตลาดหลักทรัพย์ฯ